text: [১] ঠাকুরগাঁওয়ে বিষ্ণুর প্রতিকৃতি সম্বলিত টেরাকোটার মূর্তি উদ্ধার | আমাদের সময়.কম – AmaderShomoy.com
  [১] ঠাকুরগাঁওয়ে বিষ্ণুর প্রতিকৃতি সম্বলিত টেরাকোটার মূর্তি উদ্ধার
  প্রকাশের সময় : May 30, 2021, 4:20 pm
  আপডেট সময় : May 30, 2021 at 4:20 pm
  সাদ্দাম হো‌সেন: [২] জেলায় বিষ্ণুর প্রতিকৃতি সম্বলিত অতিপ্রাচীণ এবং মহামূল্যবান একটি টেরাকোটার মূর্তি উদ্ধার করা হয়েছে।
  [৩] গত শনিবার বিকেলে জেলার রাণীশংকৈল উপজেলার বনগাঁও গ্রামের কৃষক আব্দুল মজিদের ছেলে দুখু মিয়ার বাড়ি থেকে এটি উদ্ধার করা হয়। এটির দৈর্ঘ্য ৬ ইঞ্চি ও প্রস্থ ৬ ইঞ্চি এবং ওজন ৭৬০ গ্রাম। আব্দুল্লাহ তারেক লিপু নামের স্থানীয় এক যুবকের গোপন সংবাদের ভিত্তিতে রাণীশংকৈল উপজেলার ইউএনও স্টিভ কবির মূর্তিটি উদ্ধার করেন।
  [৪] জানা যায়, শ্রমিক দুঃখু মিয়া শনিবার উপজেলার বাচোর সুন্দরপুর চাপড়া দিঘীতে মাটি খনন কালে এই মূর্তিটি পেয়ে সবার অগোচরে বাড়ি নিয়ে যায় । বিকেলে স্থানীয় যুবক লিপুকে বিষয়টি জানিয়ে বলে যে এটি রোববার প্রশাসনের কাছে জমা দিবে সে । লিপু ইউএনওকে খবর দিলে তিনি সাথে সাথে গিয়ে মূর্তিটি উদ্ধার করেন।
  [৫] ইউএনও স্টিভ কবির বলেন উদ্ধারকৃত মূর্তিটি রোববার সকালে জেলা প্রশাসকের কোষাগারে প্রেরণ করা হয়েছে। সম্পাদনা: জেরিন আহমেদ
  আমিরুল ইসলাম: শ্রমের মর্যাদা নিয়ে মনীষীরা যা বলেছেন ≣ জাতীয় বিশ্ববিদ্যালয়ের ১ম বর্ষের শিক্ষার্থীরা শর্তসাপেক্ষে 'অটোপাস' পাচ্ছেন ≣ [১] বিরাট কোহলি ও রোহিত শর্মাকে বল করতে কখনোই কষ্ট হয়নি পাকিস্তানি আমিরের